**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՆԿԱԽՈՒԹՅԱՆ ՏՈՆԻ ԱՌԹԻՎ**

Սիրելի՛ թալինցիներ, հայրենակիցներ,

Շնորհավորում եմ բոլորիս` Հայաստանի Հանրապետության տոների շարքում մեզ համար գլխավոր տոնի՝ Անկախության օրվա առթիվ։

Այս օրը պատեհ առիթ է յուրաքանչյուրիս համար` հետհայացք գցելու, մեր անցած ճանապարհի և մեր կերտած պատմության մասին խորհելու համար։ Հենց մեր անցած ուղու, ձեռքբերումների և կորուստների, մարտահրավերների և դրանք հաղթահարելու շնորհիվ` մենք այժմ ունենք այս օրը տոնելու անփոխարինելի հնարավորությունը։

Հիմա մենք ապրում ենք պատմական ժամանակաշրջանում, երբ մարտահրավերներն ու դժվարություններն ապրում են մեզ հետ կողք-կողքի, և այն անկախությունն`որը մենք նվաճել ենք ոչ հեշտ ճանապարհով, պետք է պահել ու ամրապնդել, որպեսզի դարեր շարունակ անկախ ապրելու մեր իրավունքը մնա հաստատուն իրողություն։

Համոզված եմ, որ մեր հայրենասիրությամբ, միասնականությամբ, աշխատասիրությամբ, լավատեսությամբ և մեր ժողովրդի շարունակական ջանքերի շնորհիվ կամրապնդենք, կշենացնենք և կզարգացնենք մեր հայրենիք Հայաստանը։

Շնորհավո՛ր տոնդ Անկախ Հայաստան:

Թալին համայնքի ղեկավար՝ Տավրոս Սափեյան

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***